Dame i gospodo delegati, poštovani gosti, srdačno vas pozdravljam i otvaram 34. sjednicu Doma naroda Parlamentarne skupštine BiH. Na sjednicu su pozvani naši redovni gosti: predsjedavajući i članovi Predsjedništva BiH, predsjedavajući i članovi Vijeća ministara BiH, te predstavnici međunarodnih organizacija u Bosni i Hercegovini koji redovno prate rad našeg Doma. Sjednici prisustvuje 12 delegata od kojih – 4 iz bošnjačkog naroda, 5 iz hrvatskog i 3 iz srpskog naroda. Za današnju sjednicu odustvo su opravdali delegati Darko Babalj i Sifet Podžić. Kao što vam je naznačano u pozivu za sjednicu, a u skladu sa članom 155. Poslovnika, na početku sjednice, a prije rasprave o dnevnom redu, delegatima će biti omogućeno da postavljaju delegatska pitanja u usmenoj formi. Podsjećam da su vam, zajedno sa pozivom za 34. sjednicu Doma naroda, upućeni i dopisi u vezi sa procedurom postavljanja delegatskih pitanja u usmenoj formi. Navedeni dopis, odnosno obavještenje o mogućnosti postavljanja delegatskih pitanja u usmenoj formi na 34. sjednici Doma naroda Parlamentarne skupštine BiH takođe je upućeno predsjedavajućem Vijeća ministara BiH i Generalnom sekretarijatu Vijeća ministara BiH. U skladu sa članom 156. stav (1) Poslovnika najavu za postavljanje delegatskih pitanja u usmenoj formi dostavio je delegat Dragutin Rodić za ministra spoljne trgovine i ekonomskih odnosa BiH, gospodina Mirka Šarovića. U skladu sa članom 156. stav (2) Poslovnika ova najava dostavljena je predsjedavajućem Vijeća ministara BiH i onom članu Vijeća ministara BiH na koga se pitanje odnosi. Želim da vas podsjetim i na to da smo uputili obavještenje Javnom RTV servisu Bosne i Hercegovine radi obezbjeđenja direktnog televizijskog prenosa ovog dijela sjednice u skladu sa članom 155. stav (1) Poslovnika. Sada možemo početi sa postavljanja usmenih delegatskih pitanja i davanja odgovora. Riječ dajem delegatu Dragutinu Rodiću. Izvolite.
Uvaženi predsjedavajući, koleginice i kolege delegati, prisutni članovi Savjeta ministara, dame i gospodo. Obzirom da nema danas ovdje ministra kojem sam ja postavio pitanje ja ću pročitati pitanje i tražim da mi se na to pitanje odgovori u usmenoj formi, u pismenoj formi. – Koji su konkretni rezultati sastanka u Sekretarijatu Energetske zajednice u Beču na kojem ste prisustvovali Vi i predsjednici vlada Republike Srpske i Federacije BiH i resorni ministri, te 2 predstavnici Energetske zajednice, a glavna tema je bila Tržište gasa u Bosni i Hercegovini? Da li su pred Bosnu i Hercegovinu postavljeni imperativni zadaci i rokovi u kojima ih treba realizovati i da li je bilo riječi o sankcijama zbog neusvajanja određenih zakonskih rješenja, Zakona o regulatoru električne energije i prirodnog gasa, Zakona o prenosu i tržištu električne energije u Bosni i Hercegovini? Znači, tražim da mi se dostavi u pisanoj formi. Hvala.
Hvala lijepo. Ovim smo iscrpili delegatska pitanja. Za 34. sjednicu predlažem sljedeći izmijenjeni: Dnevni red 1. Usvajanje Zapisnika 33. sjednice Doma naroda Parlamentarne skupštine BiH; 2. Prijedlog zakona o izmjenama i dopunama Zakona o osnovama sigurnosti saobraćaja na putevima u Bosni i Hercegovini (drugo čitanje) – predlagač: Predstavnički dom Parlamentarne skupštine BiH, zakon broj: 02-02-1-687/17, od 28.07.2017.; 3. Prijedlog zakona o izmjeni Zakona o radu u institucijama Bosne i Hercegovine (prvo čitanje) – predlagač: Predstavnički dom Parlamentarne skupštine BiH, zakon broj: 02- 02-1-1378/17, od 28.07.2017.; 4. Prijedlog zakona o izmjeni Zakona o državnoj službi u institucijama Bosne i Hercegovine (prvo čitanje) – predlagač: Predstavnički dom Parlamentarne skupštine BiH, broj: 02-02-1-1377/17, od 19.09.2017.; 5. Prijedlog zakona o izmjenama i dopunama Zakona o akcizama u Bosni i Hercegovini (prvo čitanje) – predlagač: Vijeće ministra BiH, zakon broj: 01,02-02-1-2808/17, od 05.12.2017., skraćeni postupak; 6. Prijedlog zakona o izmjenama i dopuni Zakona o uplatama na Jedinstveni račun i raspodjeli prihoda (prvo čitanje) – predlagač: Vijeće ministara BiH, zakon broj: 01,02-02-1-2809/17, od 05.12.2017., skraćeni postupak; 7. Prijedlog zakona o izmjeni Zakona o sistemu indirektnog oporezivanja u Bosni i Hercegovini (prvo čitanje) – predlagač: Vijeće ministara BiH, zakon broj: 01,02-02- 1-2810/17, od 05.12.2017., skraćeni postupak; 8. Izvještaj Ministarstva sigurnosti BiH o trendovima migracija i aktivnostima na zaštiti ljudskih prava i osnovnih sloboda migranata i tražilaca azila, broj: 03/6-37-1226/17, od 12.05.2017.; 9. Upoznavanje sa zaključkom Zajedničke komisije za nadzor nad radom Obavještajno- sigurnosne agencije Bosne i Hercegovine, broj: 03/2-50-1-18-2/17, od 18.10.2017. Ovo je usaglašeni dnevni red Kolegijuma Doma naroda. Da li se neko javlja za riječ? Gospođa Ljilja Zovko ima riječ. Izvolite.
Hvala lijepa predsjedatelju. Pozdrav svim nazočnim. 3 Predlažem u ime Kluba Hrvata dopunu dnevnog reda – Inicijativa za organiziranje posebne tematske sjednice na temu Rad pravosudnih institucija vezanih za procesuiranje ratnih zočina. Hvala.
Hvala lijepo. Da li još neko se javlja za riječ u vezi sa dnevnim redom? Ako nema predlažem da stavimo na glasanje prvo inicijativu gospođe Ljilje Zovko koju ste maloprije čuli. Prisutno je 12 delegata – za je bilo 9, bez glasova protiv, 3 suzdržana glasa. Federacija BiH – 6 za, bez glasova protiv, 3 suzdržana, Republika Srpska – 3 za, bez glasova protiv, bez suzdržanih glasova. Postoji opća većina, postoji entitetska većina. Konstatujem da smo usvojili navedeni prijedlog. S ovim možemo konstatirati da je dnevni red današnje sjednice usvojen. Prelazimo na prvu tačku dnevnog reda, to je, Ad. 1. Usvajanje Zapisnika 33. sjednice Doma naroda Parlamentarne skupštine BiH Otvaram raspravu. Da li se neko javlja za riječ? Nema niko. Zaključujem raspravu. Glasamo o Zapisniku sa 33. sjednice Doma naroda Parlamentarne skupštine BiH. Prisutno je 12 delegata – za je bilo 12, bez glasova protiv, bez suzdržanih glasova. Federacija BiH – 9 za, bez glasova protiv i bez suzdržanih glasova, Republika Srpska – 3 za, bez glasova protiv, bez suzdržanih glasova. Postoji opća većina, postoji entitetska većina. Prelazimo na tačku dva, Ad. 2. Prijedlog zakona o izmjenama i dopunama Zakona o osnovama sigurnosti saobraćaja na putevima u Bosni i Hercegovini (drugo čitanje) – predlagač: Predstavnički dom Parlamentarne skupštine BiH, zakon broj: 02-02-1-687/17, od 28.07.2017.
nije uključen mikrofon 4
Kao u Izvještaju. Sada dajem riječ predlagaču Zakona, ako je prisutan i ako želi. Gospodin Damir Arnaut. Izvolite.
nije uključen mikrofon
Nema potrebe. Ok, hvala lijepo. Otvaram raspravu. Da li se neko javlja za riječ? Nemamo prijavljenih. Zaključujem raspravu. Glasamo o Prijedlog zakona o izmjenama i dopunama Zakona o osnovama sigurnosti saobraćaja na putevima u Bosni i Hercegovini u drugom čitanju. Glasanju je pristupilo 12 delegata – za je bilo 9, bez glasova protiv, 3 suzdržana glasa. Federacija BiH – 6 za, bez glasova protiv, 3 suzdržana glasa, Republika Srpska – 3 za, bez glasova protiv, bez suzdržanih glasova. Postoji opća većina, postoji entitetska većina. Hvala lijepo. Konstatujem Prijedlog zakona o izmjenama i dopunama Zakona o osnovama sigurnosti saobraćaja na putevima u Bosni i Hercegovini je usvojen u drugom čitanju. Čestitam predlagaču. Prelazimo na tačku tri, Ad. 3. Prijedlog zakona o izmjeni Zakona o radu u institucijama Bosne i Hercegovine (prvo čitanje) – predlagač: Predstavnički dom Parlamentarne skupštine BiH, zakon broj: 02-02-1-1378/17, od 28.07.2017. Na 32. sjednici Dom naroda nije usvojio negativno Mišljenje Ustavnopravne komisije Doma naroda o Prijedlog zakona o izmjeni Zakona o radu u institucijama Bosne i Hercegovine, te je Ustavnopravna komisija Doma naroda zadužena da izradi novo Mišljenje u skladu sa članom 104. stav (3) Poslovnika Doma naroda. Dobili ste novo Mišljenje Ustavnopravne komisije Doma naroda. Komisija je utvrdila da je Prijedlog zakona o izmjeni Zakona o radu u institucijama Bosne i Hercegovine usaglašen sa Ustavom i pravnim sistemom Bosne i Hercegovine. Riječ dajem gospodinu Halidu Genjcu, predsjedavajućem Ustavnopravne komisije Doma naroda.
nije uključen mikrofon
Kao u Izvještaju. 5 Sada dajem riječ predlagaču Zakona, ako je prisutan. Nema potrebe. Otvaram raspravu. Da li se neko javlja za riječ? Nemamo prijavljenih. Zaključujem raspravu. Glasamo o Prijedlogu zakona o izmjeni Zakona o radu u institucijama Bosne i Hercegovine u prvom čitanju. Glasanju je pristupilo 12 delegata – za je bilo 7, 1 protiv, 4 suzdržana. Federacija BiH – 5 za, 1 protiv, 3 suzdržana, Republika Srpska – 2 za, bez glasova protiv, 1 suzdržan. Opća većina postoji, entitetska većina postoji. S toga konstatujem da Prijedlog zakona o izmjeni Zakona o radu u institucijama Bosne i Hercegovine je usvojen u prvom čitanju. Prelazimo na tačku četiri, Ad. 4. Prijedlog zakona o izmjeni Zakona o državnoj službi u institucijama Bosne i Hercegovine (prvo čitanje) – predlagač: Predstavnički dom Parlamentarne skupštine BiH, broj: 02-02-1-1377/17, od 19.09.2017. Ovo je prvo čitanje Prijedloga zakona. Član 103. Poslovnika prvo se vodi rasprava o potrebi donošenja i principima na kojima je Prijedlog zakona zasnovan. Dobili ste mišljenja Zakonodavno-pravnog sektora i Ustavnopravne komisije Doma naroda. Zakonodavno-pravni sektor utvrdio je da Prijedlog zakona nije usklađen sa odredbama člana 95. Poslovnika Doma naroda, a svojom strukturom, formom i stilom usklađen je sa Jedinstvenim pravilima za izradu pravnih propisa u institucijama Bosne i Hercegovine. Predlagač je naknadno dostavio Mišljenje Agencije za zaštitu ličnih podataka koje je nedostajalo. Ustavnopravna komisija Doma naroda utvrdila je da je Prijedlog zakona usaglašen sa Ustavom i pravnim sistemom Bosne i Hercegovine i podržala je principe Prijedloga zakona. Riječ dajem gospodinu Halidu Genjcu, predsjedavajućem Ustavnopravne komisije Doma naroda, ukoliko želi.
nije uključen mikrofon
Kao u Izvještaju. Riječ dajem predlagaču Zakona. Nema. Otvaram raspravu. Da li se neko javlja za riječ? Zatvaram raspravu. Glasamo o Prijedlog zakona o izmjeni Zakona o državnoj službi u institucijama Bosne i Hercegovine u prvom čitanju. Prisutno je 12 delegata – za je bilo 7, bez glasova protiv, 5 suzdržanih. Federacija BiH – 5 za, bez glasova protiv, 4 suzdržana, Republika Srpska – 2 za, bez glasova protiv, 1 suzdržan. Postoji opća većina, postoji entitetska većina. 6 Stoga konstatujem Prijedlog zakona o izmjeni Zakona o državnoj službi u institucijama Bosne i Hercegovine je usvojen u prvom čitanju. Prelazimo na tačku pet,
nije uključen mikrofon
Za šta ste prijavljeni?
nije uključen mikrofon
Povredu Poslovnika? Izvolite.
Zahvaljujem. Naime, točku 3., ja vjerujem da ste se Vi začitali pa niste imali kad pratiti monitor, nema, dosta je obiman materijal, da nije došlo ovo vanredno što nam je stiglo ne bi imali danas definitivno o čemu raspravljati, znači po točki 3., nema ovlaštenog predlagača Zakona. Prošli put smo tu točku skinuli zbog toga što nije bio predlagatelj nazočan sjednici, sada smo je izglasali. Ja u materijalima nisam vidio da je predlagatelj Zakona ovlastio nekoga drugog da eventualno brani Zakon, tako da ovo smatram povredom Poslovnika i pozitivnih običaja koje imamo u ovom Domu. Tražim da se vratimo u rikverc i da točku 3. skinemo sa dnevnog reda dok se ne pojavi predlagatelj Zakona na sjednici. Zahvaljujem.
Već smo se izjasnili gospodine Karamatiću, prešli smo ovu tačku. Prelazimo na tačku pet, Ad. 5. Prijedlog zakona o izmjenama i dopunama Zakona o akcizama u Bosni i Hercegovini (prvo čitanje) – predlagač: Vijeće ministra BiH, zakon broj: 01,02-02-1- 2808/17, od 05.12.2017., skraćeni postupak Ovo je prvo čitanje Prijedloga zakona. Član 103. Poslovnika prvo se vodi rasprava o potrebi donošenja i principima na kojima je Prijedlog zakona zasnovan. Kolegijum Doma naroda je na 54. sjednici, održanoj 07.12.2017. godine, odlučio prihvatiti prijedlog Savjeta ministara BiH za razmatranje Prijedloga zakona po skraćenom postupku u skladu sa članom 123. Poslovnika Doma naroda. Dobili ste mišljenja Zakonodavno-pravnog sektora, Ustavnopravne komisije Doma naroda i Komisije za finansije i budžet Doma naroda. Zakonodavno-pravni sektor utvrdio je da Prijedlog zakona nije usklađen sa odredbama člana 95. Poslovnika Doma naroda, a usklađen je sa Jedinstvenim pravilima za izradu pravnih propisa u institucijama Bosne i Hercegovine. Predlagač je 07.12.2017. godine, u vezi sa Mišljenjem Zakonodavno-pravnog 7 sektora, dostavio neslužbeni prečišćeni tekst Zakona o akcizama u Bosni i Hercegovini i Mišljenje Agencije za zaštitu ličnih podataka BiH. Ustavnopravna komisija Doma naroda utvrdila je da je Prijedlog zakona usaglašen sa Ustavom i pravnim sistemom Bosne i Hercegovine. Komisija za finansije i budžet Doma naroda podržala je principe Prijedloga zakona. Riječ dajem gospođi Ljilji Zovko, predsjedavajućoj Komisije za finansije i budžet Doma naroda.
nije uključen mikrofon
Kao u Izvještaju. Riječ dajem predlagaču Zakona. ____________(?) [[nije uključen mikrofon]] Kao u Zakonu(?) je li? Otvaram raspravu. Da li se neko javlja za riječ? Gospodin Mario Karamatić ima povredu Poslovnika. Izvolite.
Znači, gospodine predsjedavajući, ja ne mogu dozvoliti u ovom najvišem Domu da dolazi do pravnog nasilja i kršenja Poslovnika. Naime, ja sam se javio u tijeku rasprave po točki 3. za nepridržavanje utvrđenog dnevnog reda, nakon toga ispravio za kršenje Poslovnika. Po članku 64. Poslovnika Doma naroda u alineji 1) piše, izrijekom pročitaću vam – predsjedatelj daje riječ izaslaniku koji želi govoriti o povredi Poslovnika ili o nepridržavanju utvrđenog dnevnog reda odmah nakon što je on zatraži. Znači, ja sam tražio riječ u tijeku te točke. Ako hoćete uzmite pauzu, provjerite s tehničkom službom, ja sam tražio riječ, niste mi je dali, na silu ste progurali Zakon koji nema ovlaštenog predstavnika, tj. predlagača. Mislim da se ovdje radi o čistom kršenju Poslovnika. Bez obzira što Vi predsjedavate trenutačno sjednicom ja ne mogu dozvoliti da se krši Poslovnik. Ja Vas najljepše molim da se vratimo unazad, da točku broj 3. skinemo s nedvnog reda zbog neprisustva predlagatelja Zakona. Ovdje je stvar više nego jasna. Hvala.
Ja se zaista izvinjavam ukoliko nisam vidio Vašu prijavu na monitoru, ovaj, ne znam da li je bila ovdje kod mene registrovana na monitoru. Ja jedino šta mogu u ovoj situaciji uraditi jeste da upitam Dom da li da se vratimo na tačku 3. onako kako gospodin Karamatić predlaže ili da nastavimo sa radom. Mi smo glasali, ovaj, tačka je okončana, trebali ste blagovremeno se javiti i ovako usmeno ukoliko ste imali potrebu za tim, ali, evo, ja ću staviti na glasanje ovo što Vi predlažete, neka se Dom izjasni. 8
nije uključen mikrofon
Imate potrebu prije? Izvolite.
Ispravka pogrešnog navoda. Uvaženi predsjedatelju, ja sam se blagovremeno javio u tijeku rasprave o točku 3. Nisam dobio riječ, pristupilo je se glasanju, prošla je i točka 4., moja prijava je stajala cijelo vrijeme. Znači, ja sam se javio na vrijeme, nisam dobio riječ i glasovanje je prošlo bez prisustva ovlaštenog predlagača Zakona. Ja Vas stvarno molim ili da date Domu očitovanje ili da izvršite konsultacije u Kolegiju, jer ovo u najmanju ruku nije u redu. Ako ćemo mi u ovom najvišem zakonodavnom tijelu dozvoljavati kršenje procedura, dozvoljavati kršenje našeg Poslovnika, znači zakona koje mi donosimo i po kojim radimo, onda ovo nema smisla. Zahvaljujem.
Dakle, ja sam Vam se izvinuo ukoliko Vašu prijavu nisam registrirao, ali ono što jedino mogu u ovoj situaciji uraditi mogu pitati Dom da li da se vratimo na tačku 3. ili da nastavimo sa radom. To je jedino što je moguće u ovoj situaciji, sve drugo bilo bi improvizacija. Evo, stavljam na glasanje ovaj prijedlog gospodina Karamatića, da se vratimo na tačku 3. i da ispravimo ovu grešku koja je eventualno napravljena. Dakle, glasanju je pristupilo 12 delegata – za je bilo 9, protiv 3, suzdržanih nije bilo. Federacija BiH – 6 glasova za, 3 glasa protiv, bez suzdržanih glasova, Republika Srpska – 3 glasa za, bez glasova protiv, bez suzdržanih glasova. Postoji opća većina, postoji entitetska većina. Prema tome, prijedlog gospodina Karamatića je dobio podršku. Mi ćemo se vratiti u ovom trenutku na tačku 3., ili da završimo možda ovu tačku 5., pa da onda, kako predlažete gospodine Karamatiću.
nije uključen mikrofon
Dobro, vraćamo se na tačku 3. Dakle, vraćamo se, u skladu sa zaključkom koji je usvojio ovaj Dom, na tačku 3. Mislim da nema potrebe da idemo ispočetka. Ja ću postaviti pitanje hoće li se Dom izjašnjavati o ovoj tački bez prisustva predlagača. Da pristupimo glasanju. ____________(?) [[nije uključen mikrofon]] Evo, ponovićemo pitanje ukoliko vam nije jasno. Dakle, gospodin Mario Karamatić predložio je da se vratimo na tačku 3. i da se Dom, po Poslovniku, izjasni o tome hoćemo li se izjašnjavati o Prijedlogu zakona bez prisustva predlagača. Je li tako gospodine Karamatiću?
nije uključen mikrofon
Onda Vi definišite Vaše pitanje.
Znači, ja sam se bio prijavio za raspravu, ako smo se vratili na točku 3. ne znači da daje se odmah na glasanje, nego da se o njoj obavi rasprava. itd. Podsjećam da ovaj Dom ima običaj jedan, tj. jednu tradiciju kako bi je nazvao, ukoliko nema predlagača da se o točci ne raspravlja i da se skida s dnevnog reda. I ja predlažem da Dom postupi kao i svaki put do sada i da ovu točku skinemo sa dnevnog reda. Hvala.
Dobro, da ne kompliciramo stvari, dakle, staviću na glasanje prijedlog zaključka da se ova tačka 3. skine sa dnevnog reda i da se ponište rezultati glasanja koji su bili po ovoj tački. Glasanju je pristupilo 12 delegata – za je bilo 10, bez glasova protiv, 2 suzdržana glasa. Federacija BiH – 7 glasova za, bez glasova protiv, 2 suzdržana glasa, Republika Srpska – 3 glasa za, bez glasova protiv, bez suzdržanih glasova. Postoji opća većina, postoji entitetska većina. Prema tome, konstatiram da smo tačku 3 skinuli sa današnjeg dnevnog reda zbog neprisustva predlagača. Zahvaljujem se gospodine Karamatiću. Nastavljamo dalje, dakle vraćamo se na tačku 5. Dali smo riječ predlagaču Zakona. Nije bilo potrebe. Otvaram raspravu u vezi sa tačkom 5. Da li se neko javlja za riječ. Podsjećam da je riječ o Prijedlogu zakona o izmjenama i dopunama Zakona o akcizama u Bosni i Hercegovini (prvo čitanje). Ima li prijavljenih? Gospodin Martin Raguž. Izvolite.
Zahvaljujem se gospodine predsjedatelju. Ovo je, čini mi se, peti pokušaj donošenja ovog zakona, pa, evo, hajmo vjerovati ne ono treća sreća, nego peta sreća. Ne vidim da se iko javlja zato sam se javio, neću dužiti ali mislim da zbog onog što je bilo do sada prisutno u javnosti, i ne samo u javnosti, nego institucijama, oko donošenja ovog Zakona i što još uvijek, na neki način, opterećuje njegovo donošenje, pa i otvara upitnost u konačnici njegovog donošenja jer on treba proći oba doma, zaslužuje par riječi da se kaže. 10 Prvo, jasno je, dakle, i danas, ne samo u ovom Domu, da parlamentarna većina nije konzistentna razini Bosne i Hercegovine kada je Prijedlog ovog zakona u pitanju i da evidentno imamo podijeljena mišljenja, evo, svaki dan u javnosti oko toga. Ali ni to nije važno obzirom da smo svi potpisali izjavu o evropskom putu Bosne i Hercegovine, Reformsku agendu i da ovo pitanje objektivno nadilazi pitanje pozicije i opozicije, pa, evo, ja u to ime kao jedan od ljudi iz opozicije, iz oporbe, želim reći, dakle, da ćemo mi podržati ovaj Prijedlog zakona ako želimo biti kredibilni i konzistentni i ostati na tim izjavama i toj opredijeljenosti da zaista učinimo konačno nešto u ovoj zemlji da se stvari pokrenu i da se taj kotač zaista pokrene u pravcu gospodarskog razvoja, oporavka i spajanja ove zemlje na koridore koji su već tu na granicama. Nažalost, evo, mi ne samo godinama, nego desetljećima ignoriramo i opstruiramo i nespajamo. I druga stvar koju želim reći jeste, dakle, da je to sve i u obrazloženju ovog Zakona, kojeg nam je poslalo Vijeće ministara, rekao bih s razlogom, opisano kao jedan širi motivirajući učinak na ukupno stanje u društvu, od razvoja gradova i područja koja će biti uz te koridore i ceste, do činjenice da će u takvu vrstu projekata i radova biti uključeno znatno više različitih vrsta gospodarskih instrumenata i da oni mogu pokrenuti i novo zapošljavanje i dati jedan ozbiljan učinak u tom smislu. I, evo, ja želim samo ovdje da nas sve skupa podsjetim i na ovo obrazloženje i na ova obećanja, pa da vidimo. Imali smo ta obećanja i ranije, imali smo i sredstva, imamo i danas više stotina miliona eura nekoliko godina osiguranih i blokiranih nesposobnošću i neodgovornošću onih koji su preuzeli mandat u ime naroda u institucijama da će se time baviti, i imamo blokirane projekte na tim koridorima. I zbog toga treba danas upozoriti da kada dajemo glas ovome ne dajemo ga za nastavak takvih praksi i obrazaca, nego da ... osjeti ova javnost i njeni ljudi da će konačno jedan metar bar autocesta konačno biti izgrađen. I, evo, podsjećam one koji će upravljati tim sredstvima, znači najveći prigovor svih nas koji smo u početnoj fazi tražili da se osigura monitoring na ... tih sredstava, da se osigura poseban račun, da se ovim ne krpe rupe u proračunima i ne pokrivaju neodgovarajuće i neučinkovite politike, nego da se zaista ta sredstva koriste namjenski. Želim vjerovati da ćemo sa ova tri zakona stvoriti pretpostavke da se zaista ta sredstva iskoriste namjenski, ali isto tako očekujte, dakle, da će svaki mjesec dana i na svakoj sjednici biti pitanje da vidimo šta je urađeno. Ja znam, evo, da i put od tisuću milja počinje tim malim korakom, pa nek bude početak jednim metrom, da ga ugledamo konačno, ne baš samo prije izbora, nego nadam se da će čim malo snijeg ... da će to biti ozbiljnije i da pokažemo da možemo slijediti dobra iskustva. Hajmo slijediti dobra iskustva. I, evo, time ću završiti, i Republika Hrvatska, evo i Srbija vidimo da prave značajne iskorake, Republika Hrvatska je izgradila jednu od najmodernijih mreža autoputeva u novijoj evropskoj povijesti. I koji su učinci? Imamo najveći rast turizma na Mediteranu. Ova zemlja ima isti takav turistički potencijal koji bi trebao konačno da bude valoriziran, dakle da konačno vodimo jednu odgovornu politiku, a ne samo da kontaminiramo ovaj javni prostor i da se ne dijelimo na ovim pitanjima, nego da zaista pokažemo da želimo nešto uraditi. Ja vjerujem, evo, da ćemo svi skupa danas konačno zaključati ovu negativnu priču, politiziranje, stjecanje jeftinih političkih poena i preuzeti odgovornost da se stvari pokrenu naprijed. Hvala lijepo.
Hvala gospodine Raguž. Ne vidim više prijavljenih, gospodin Mario Karamatić, povreda Poslovnika. Izvolite.
Ja se stvarno ispričavam, neću uopće raspravljati o ovoj točci, kako smo išli ovo napreskak, samo da upozorim uvaženi Dom da ni po točci 4. nema ovlaštenog predlagatelja 11 Zakona i predlažem takođe da se nakon izjašnjavanja o ovom, po točci 5. izjasnimo o tome ima li predlagatelja Zakon i da skinemo i točku 4. i poništimo glasovanje o njoj. Zahvaljujem.
Ja mislim da je gospodin Arnaut bio predlagač po tački 4. tako da, bio je Arnaut sjedio ovdje svo vrijeme, ja sam mu davao riječ, on je odbio da govori. I prema tome ako ste već istjerali ovu stvar sa tačkom 3. nema potrebe da danas dalje maltretirate s tim. Da li još ima za raspravu? Nema. Zaključujem raspravu. Stavljam na glasanje Prijedlog zakona o izmjenama i dopunama Zakona o akcizama u Bosni i Hercegovini. Glasanju je pristupilo 12 delegata – 11 glasova za, 1 glas protiv, bez suzdržanih glasova. Federacija BiH – 8 glasova za, 1 glas protiv, bez suzdržanih glasova, Republika Srpska – 3 glasa za, bez glasova protiv i bez suzdržanih glasova. Konstatujem da postoji opća i postoji entitetska većina. Prema tome, konstatujem da je Prijedlog zakona o izmjenama i dopunama Zakona o akcizama u Bosni i Hercegovini usvojen u prvom čitanju. Na osnovu člana 103. stav (4) Poslovnika Doma naroda predlažem da se Dom izjasni o prijedlogu da se Prijedlog zakona ... ____________(?) [[nije uključen mikrofon]] Gospodin Genjac, jel'? U redu. Na osnovu člana 103. stav (4) Poslovnika Doma naroda predlažemo da se Dom izjasni o prijedlogu da se Prijedlog zakona razmatra i u drugom čitanju bez razmatranja u nadležnoj komisiji. Pristupićemo glasanju o ovom prijedlogu, ovo je prijedlog Kolegija. Glasanju je pristupilo 12 delegata – 11 glasova za, 1 glas protiv, bez suzdržanih glasova. Federacija BiH – 8 glasova za, 1 glas protiv i bez suzdržanih glasova, Republika Srpska – 3 glasa za, bez glasova protiv i bez suzdržanih glasova. Postoji opća većina, postoji entitetska većina. Stoga konstatujem da smo usvojili prijedlog da se Prijedlog zakona o izmjenama i dopunama Zakona o akcizama u Bosni i Hercegovini razmatra i u drugom čitanju bez razmatranja u nadležnoj komisiji. Riječ dajem gospođi Ljilji Zovko, predsjedavajućoj Komisije za finansije i budžet Doma naroda.
nije uključen mikrofon
Nema potrebe. Sada dajem riječ predlagaču Zakona, ako je prisutan, ako želi. Nema potrebe. Otvaram raspravu. Da li se neko javlja za riječ? Zatvram raspravu. Glasamo o Prijedlogu zakona o izmjenama i dopunama Zakona o akcizama u Bosni i Hercegovini u drugom čitanju. Glasanju je pristupilo 12 delegata – 11 glasova za, 1 glas protiv, bez suzdržanih glasova. Federacija BiH – 8 glasova za, 1 glas protiv, bez suzdržanih glasova, Republika Srpska – 3 za, bez glasova protiv i bez suzdržanih glasova. Postoji opća većina, postoji entitetska većina. Konstatujem da je Zakon o izmjenama i dopunama Zakona o akcizama u Bosni i Hercegovini usvojen u drugom čitanju. Gospodin Halid Genjac ima riječ. Izvolite.
Zahvaljujem predsjedavajući. Mi smo u ovom trenutku usvojili, dakle, Prijedlog zakona o izmjenama i dopunama Zakona o akcizama u Bosni i Hercegovini u oba čitanja i to je Zakon usvojen na Domu naroda. Prema članu 94. Poslovnika Doma naroda Predstavnički dom može biti predlagač zakona za Dom naroda, a prema članu 104. Poslovnika Predstavničkog doma Dom naroda je ovlašteni predlagač zakona za Predstavnički dom. Dakle, Dom naroda može predložiti Predstavničkom domu prijedlog zakona, to je odredba u Poslovniku jednog i drugog doma, kao što rekoh. Nije temeljito razrađivan taj princip pogotovo u situacijama kako se odnose srodni zakoni, itd., ali mi u članu 175. Poslovnika Doma naroda imamo odredbu da Dom može zaključkom regulisati određena pitanja koja nisu nikako ili nisu precizno regulisana ovim Poslovnikom, i zaključak je obavezujući samo za konkretno pitanje iz stava (1) ovog člana. Pozivajući se na ovu, ovaj član Poslovnika Doma naroda, dakle član 175., ja predlažem da Dom naroda usvoji sljedeći zaključak: – Nakon što je na sjednici Doma naroda Parlamentarne skupštine BiH usvojen Prijedlog zakona o izmjenama i dopunama Zakona o akcizama u Bosni i Hercegovini, broj: 10,02-02-1- 2810(?), od 05.12.2017., Dom naroda Parlamentarne skupštine BiH dostavlja Predstavničkom domu Parlamentarne skupštine BiH navedeni Prijedlog zakona o izmjenama i dopunama Zakona o akcizama u Bosni i Hercegovini kao prijedlog Doma naroda, sa zahtjevom da ga razmatra po hitnom postupku u skladu sa članom 133. Poslovnika Predstavničkog doma. Obrazloženje: Kao što sam rekao, prema članu 104. stav (1) Poslovnika Predstavničkog doma kao ovlašteni predlagač prijedlog zakona Predstavničkom domu može podnijeti i Dom naroda. Dom naroda može predložiti Predstavničkom domu samo zakon koji je usvojen od strane Doma. Obzirom da je Dom naroda upravo usvojio na današnjoj sjednici Prijedlog zakona o akcizama u Bosni i Hercegovini ispunjen je uslov da Dom naroda usvoji zaključak o upućivanju navedenog Prijedloga zakona Predstavničkom domu kao prijedlog Doma naroda. Obzirom na rokove vezane za usvajanje navedenog Prijedloga zakona postoji visoki stepen hitnosti, odnosno postoje razlozi za njegovo razmatranje po hitnom postupku. 13 Dakle, ja predlažem da usvojimo ovaj zaključak i, evo, dostavljam zaključak rukovodstvu Doma. Zahvaljujem.
Hvala lijepo. Gospodin Mario Karamatić ima riječ. Izvolite.
Zahvaljujem. Pa, evo, nisam se mislio o ovom setu zakona stvarno nikako javljati, jer vidi se da to ide i da neće tu biti problema i da će slično biti i u Predstavničkom domu i sad ovo turbo ubrzanje, znači čak da ne mora ići ni po skraćenoj nego po hitnoj proceduri me malo inspiriralo. ... čuo dosta mišljenja i ekonomista ovih, onih, čuo sam dosta mišljenja naših predstavnika vlasti kako će donošenje upravo ovog Zakon o trošarinama unaprijediti svašta nešto u jednoj nam jedinoj, pa tako između ostalog i povećati natalitet vjerovali ili ne. I upravo to povećanje nataliteta, zato sam se javio da vam kažem kakvu poruku sa ovim uvođenjem novih trošarina koje će uzročno- posljedično dovesti do poskupljenja ovog i onog, upravo danas narodu u Bosni i Hercegovini šaljete poruku možete se, da ne kažem šta, pa ako vas poslušaju možda i dođe do povećanja nataliteta. Hvala.
Hvala lijepo. Da li se još neko javlja za riječ? Gospodin Damir Arnaut, ne znam u kom svojstvu samo.
Zahvaljujem se. Definitivno nije u vezi ovih zakona o akcizama, ali imam obavezu prema kolegici Gasal- Vražalica, čitam njenu poruku sekretaru Doma naroda ...
Mi smo to već pojasnili dok ste Vi bili odsutni, tako da mislim da nema potrebe.
Jesu li skinuti zakoni?
Ne, ne, nije, u redu je.
Znači, usvojeni su zakoni.
Usvojen je Zakon pod tačkom 4.
Ali ovlastila me za 3. i 4. ____________(?) [[nije uključen mikrofon]] Ali sam bio kad je Zakon usvojen.
Da, ali niste bili kad je gospodin Karamatić se javio. ____________(?) [[nije uključen mikrofon]] Dakle, Zakon pod rednim brojem 4. je usvojen i on je izglasan, a Zakon broj 3. je zbog toga što nismo znali da ste Vi predlagač po ovoj tački dnevnog reda, već se Dom izjasnio o tome da se skida s dnevnog reda. Ima li potrebe da sačekamo da se umnoži ovaj Prijedlog zaključka ili da pristupimo glasanju onako kako je to gospodin Genjac? Jedna mala sugestija samo možda u Prijedlogu zaključka umjesto, na početku, „da Dom naroda dostavlja“, možda da „predlaže“, ako ste Vi saglasni, jer, da uvrstimo ovu intervenciju u Prijedlog zaključka i da se izjasnimo sa ovom intervencijom o zaključku koji je predložio predsjednik Kluba Bošnjaka gospodin Genjac. ____________(?) [[nije uključen mikrofon]]
nije uključen mikrofon
Kao u tekstu. Riječ dajem predlagaču Zakona. Nema potrebe. Otvaram raspravu. Da li se neko javlja za riječ? Zatvaram raspravu. Glasamo o Prijedlogu zakona o izmjenama i dopuni Zakona o uplatama na Jedinstveni račun i raspodjeli prihoda u prvom čitanju. Glasalo je 12 delegata – 11 glasova za, 1 glas protiv, bez suzdržanih glasova. Federacija BiH – 8 glasova za, 1 glas protiv, bez suzdržanih glasova, Republika Srpska – 3 glasa za, bez glasova protiv i bez suzdržanih glasova. Postoji opća većina, postoji entitetska većina. Konstatujem da Prijedlog zakona o izmjenama i dopuni Zakona o uplatama na Jedinstveni račun i raspodjeli prihoda je usvojen u prvom čitanju. Na osnovu člana 103. stav (4) Poslovnika Doma naroda predlažemo da se Dom izjasni o prijedlogu da se Prijedlog zakona razmatra i u drugom čitanju bez razmatranja u nadležnoj komisiji. Glasanju je pristupilo 12 delegata – 11 glasova za, bez glasova protiv, 1 suzdržan glas. Federacija BiH – 8 glasova za, bez glasova protiv i 1 suzdržan glas, Republika Srpska – 3 glasa za, bez glasova protiv, bez suzdržanih glasova. Postoji opća, postoji entitetska većina. Konstatujem da smo usvojili prijedlog da se Prijedlog zakona o izmjenama i dopuni Zakona o uplatama na Jedinstveni račun i raspodjeli prihoda razmatra i u drugom čitanju bez razmatranja u nadležnoj komisiji. Riječ dajem gospođi Ljilji Zovko, predsjedavajućoj Komisije za finansije i budžet Doma naroda. 16
nije uključen mikrofon
Kao u Izvještaju. Sada dajem riječ predlagaču Zakono. Nema potrebe. Otvaram raspravu. Da li se neko javlja za riječ? Zaključujem raspravu. Glasamo o Prijedlogu zakona o izmjeni i dopuni Zakona o uplatama na Jedinstveni račun i raspodjeli prihoda u drugom čitanju. Glasanju je pristupilo 12 delegata – 11 glasova za, bez glasova protiv, sa 1 suzdržanim glasom. Federacija BiH – 8 glasova za, bez glasova protiv, 1 suzdržan glas, Republika Srpska – 3 glasa za, bez glasova protiv i bez suzdržanih glasova. Postoji opća većina, postoji entitetska većina. Stoga konstatujem da Zakon o izmjenama i dopuni Zakona o uplatama na Jedinstveni račun i raspodjeli prihoda je usvojen u drugom čitanju. Gospodin Halid Genjac, pretpostavljam da ima prijedlog istog zaključka. Izvolite.
Zahvaljujem. Naravno, obzirom da se radi o zakonima koji su svojevrsni paket, sa istim obrazloženjem i sa istim pozivanjem na isti član predlažem usvajanje sljedećeg zaključka: – Nakon što je na sjednici Doma naroda Parlamentarne skupštine BiH usvojen Prijedlog zakona o izmjenama i dopuni Zakona o uplatama na Jedinstveni račun i raspodjeli prihoda u Bosni i Hercegovini, broj: 01,02-02-1-2809/17, od 05.12.2017. godine, Dom naroda Parlamentarne skupštine BiH predlaže Predstavničkom domu Parlamentarne skupštine BiH navedeni Prijedlog zakona o izmjenama i dopuni Zakona o uplatama na Jedinstveni račun i raspodjeli prihoda kao prijedlog Doma naroda sa zahtjevom da ga razmatra po hitnom postupku, u skladu sa članom 133. Poslovnika Predstavničkog doma.
Hvala gospodinu Genjcu. Nemamo više prijavljenih. Pristupićemo glasanju o Prijedlogu zaključka onako kako je to gospodin Genjac predložio. Glasanju je pristupilo 12 delegata – 11 glasova za, 1 glas protiv, bez suzdržanih glasova. Federacija BiH – 8 glasova za, 1 glas protiv, bez suzdržanih glasova, Republika Srpska – 3 glasa za, bez glasova protiv i bez suzdržanih glasova. Postoji opća većina, postoji entitetska većina. Konstatujem da smo usvojili Prijedlog zaključka gospodina Halida Genjca da se Prijedlog zakona o izmjenama i dopuni Zakona o uplatama na Jedinstveni račun i raspodjeli prihoda 17 predloži Predstavničkom domu Parlamentarne skupštine BiH po hitnom postupku, u skladu sa članom 124. Poslovnika Doma naroda. Prelazimo na tačku sedam, Ad. 7. Prijedlog zakona o izmjeni Zakona o sistemu indirektnog oporezivanja u Bosni i Hercegovini (prvo čitanje) – predlagač: Vijeće ministara BiH, zakon broj: 01,02-02- 1-2810/17, od 05.12.2017. godine, skraćeni postupak Ovo je prvo čitanje Prijedloga zakona. Član 103. Poslovnika, prvo se vodi rasprava o potrebi donošenja i principima na kojima je Prijedlog zakona zasnovan. Kolegijum Doma naroda je na 54. sjednici, održanoj 07.12.2017. godine, odlučio prihvatiti prijedlog Vijeća ministara BiH za razmatranje Prijedloga zakona po skraćenom postupku, a u skladu sa članom 123. Poslovnika Doma naroda. Dobili ste mišljenja Zakonodavno-pravnog sektora, Ustavnopravne komisije Doma naroda i Komisije za finansije i budžet Doma naroda. Zakonodavno-pravni sektor utvrdio je da Prijedlog zakona nije usklađen sa odredbama člana 95. Poslovnika Doma naroda, a da tekst Prijedloga zakona prati strukturu, oblik i stil Zakona koji je objavljen prije stupanja na snagu Jedinstvenih pravila za izradu pravnih propisa u institucijama Bosne i Hercegovine. Predlagač je 07.12.2017. godine u vezi sa Mišljenjem Zakonodavno-pravnog sektora dostavio i neslužbeni prečišćeni tekst Zakona o sistemu indirektnog oporezivanja u Bosni i Hercegovini i Mišljenje Agencije za zaštitu ličnih podataka Bosne i Hercegovine. Ustavnopravna komisija Doma naroda utvrdila je da je Prijedlog zakona usaglašen sa Ustavom i pravnim sistemom Bosne i Hercegovine. Komisija za finansije i budžet Doma naroda podržala je principe Prijedloga zakona. Riječ dajem gospođi Ljilji Zovko, predsjedavajućoj Komisije za finansije i budžet Doma naroda.
nije uključen mikrofon
Kao u Izvještaju. Riječ dajem predlagaču Zakona. Nema potrebe. Otvaram raspravu. Da li se neko javlja za riječ? Zaključujem raspravu. Glasamo o Prijedlogu zakona o izmjeni Zakona o sistemu indirektnog oporezivanja u Bosni i Hercegovini u prvom čitanju. Glasanju je pristupilo 12 delegata – 10 glasova za, 1 glas protiv, 1 suzdržan glas. Federacija BiH – 7 glasova za, 1 glas protiv, 1 suzdržan glas, Republika Srpska – 3 glasa za, bez glasova protiv i bez suzdržanih glasova. Postoji opća većina, postoji entitetska većina. Konstatujem da Prijedlog zakona o izmjeni Zakona o sistemu indirektnog oporezivanja u Bosni i Hercegovini je usvojen u prvom čitanju. 18 Na osnovu člana 103. stav (4) Poslovnika Doma naroda predlažemo da se Dom izjasni o prijedlogu da se Prijedlog zakona razmatra i u drugom čitanju bez razmatranja u nadležnoj komisiji. Glasanju je pristupilo 12 delegata – 10 glasova za, bez glasova protiv i 2 suzdržana glasa. Federacija BiH – 7 glasova za, bez glasova protiv i 2 suzdržana glasa, Republika Srpska – 3 glasa za, bez glasova protiv i bez suzdržanih glasova. Postoji opća većina, postoji entitetska većina. Konstatujem da smo usvojili prijedlog da se Prijedlog zakona o izmjeni Zakona o sistemu indirektnog oporezivanja u Bosni i Hercegovini razmatra i u drugom čitanju bez razmatranja u nadležnoj komisiji. Riječ dajem gospođi Ljilji Zovko.
nije uključen mikrofon
Kao u Izvještaju. Predlagač? Ne želi. Otvaram raspravu. Da li se neko javlja za riječ? Zatvaram raspravu. Glasamo o Prijedlogu zakona o izmjeni Zakona o sistemu indirektnog oporezivanja u Bosni i Hercegovini u drugom čitanju. Glasanju je pristupilo 12 delegata – 10 glasova za, bez glasova protiv, 2 suzdržana glasa. Federacija BiH – 7 glasova za, bez glasova protiv i 2 suzdržana glasa, Republika Srpska – 3 glasa za, bez glasova protiv, bez suzdržanih glasova. Postoji opća, postoji entitetska većina. Konstatujem da je Zakon o izmjeni Zakona o sistemu indirektnog oporezivanja u Bosni i Hercegovini usvojen u drugom čitanju. Gospodine Genjac, imate riječ. Izvolite.
Zahvaljujem. Obzirom da je to treći dio ovog paketa međusobno povezanih zakona predlažem, u skladu sa članom 175., sljedeći zaključak da usvojimo: – Nakon što je na sjednici Doma naroda Parlamentarne skupštine BiH usvojen Prijedlog zakona o izmjeni Zakona o sistemu indirektnog oporezivanja u Bosni i Hercegovini, broj: 01,02- 02-1-2810/17, od 05.12.2017. godine, Dom naroda Parlamentarne skupštine BiH predlaže Predstavničkom domu Parlamentarne skupštine BiH navedeni Prijedlog zakona o izmjeni Zakona o sistemu indirektnog oporezivanja u Bosni i Hercegovini kao prijedlog Doma naroda sa zahtjevom da ga razmatra po hitnom postupku, u skladu sa članom 133. Poslovnika Predstavničkog doma. Hvala.
Hvala lijepo. Gospodin Mario Karamatić ima riječ. Izvolite.
Zahvaljujem. Pa, evo, da ne bude čisto da ja stalno kritiziram, znači prošli put kad je ovaj set zakona bio u ovom uvaženom Domu ja sam imao obraćanje u kome sam precizno detektirao po podacima Uprave za indirektno oporezivanje kako se između 7 i 9 miliona KM ne naplati zbog toga što se, nisu bile uvedene trošarine na biodizel koje su se kasnije našim građanima prodavale pod obični dizel, uzročno-posljedično to je oštećavalo motore, povećavalo javnu potrošnju, a neko je dobijao ekstra profit i, evo, drago mi je da u ovom setu zakona vidim konačno da se uvode trošarine na biodizel i vidjet ćete po podacima Uprave za indirektno oporezivanje, ili ko to već radi, znači na kraju 2018. godine kako će uvoz biodizela u Bosni i Hercegovini, znači, s rasta od par tisuća posto godišnje, koje je do sada imao, odjednom doživjet strmoglavi pad, ja ne znam da će biti uvezeno možda 200 litara. I tako su se, po meni, mogla iznaći sredstva i za sve ovo što ste predvidjeli ovim setom zakona, ali, evo, odlučilo je se kako je se odlučilo, uglavnom jedan pozitivan iskorak u cijeloj ovoj priči. Hvala lijepa.
Hvala lijepo. Nemamo više prijavljenih. Stavljam na glasanje prijedlog gospodina Genjca, Prijedlog zaključka gospodina Genjca. Glasanju je pristupilo 12 delegata ... Ponovićemo glasanje ovo je neka greška. Glasanju je pristupilo 12 delegata – 10 glasova za, bez glasova protiv, 2 suzdržana glasa. Federacija BiH – 7 glasova za, bez glasova protiv i 2 suzdržana glasa, Republika Srpska – 3 glasa za, bez glasova protiv i bez suzdržanih glasova. Postoji opća, postoji entitetska većina. Konstatujem da je Dom usvojio prijedlog gospodina Genjca da se Prijedlog zakona o izmjeni Zakona o sistemu indirektnog oporezivanja u Bosni i Hercegovini predloži Predstavničkom domu Parlamentarne skupštine BiH po hitnom postupku u skladu sa članom 124. Poslovnika Doma naroda. Gospodin Genjac, je li rasprava? Izvolite.
Ja se izvinjavam samo jedna tehnička, prilikom čitanja ovih zaključaka vezanih za prvi zakon, Zakon o akcizama pogrešno sam pročitao 2810, a misli se na 2808 samo tu ispravku radi stenograma da imamo, dakle zakon je, Zakon o akcizama broj: 01,02-02-1-2808/17, a ne 2810, radi stenograma molim vas samo, tehnička greška.
Hvala lijepo. 20 Ovo je tehnička ispravka. Idemo dalje, prelazimo na tačku osam, Ad. 8. Izvještaj Ministarstva sigurnosti BiH o trendovima migracija i aktivnostima na zaštiti ljudskih prava i osnovnih sloboda migranata i tražilaca azila, broj: 03/6-37- 1226/17, od 12.05.2017. godine Dobili ste Mišljenje Zajedničke komisije za ljudska prava Parlamentarne skupštine BiH. Komisija je usvojila Izvještaj. Predstavnički dom je na 52. sjednici usvojio Izvještaj. Riječ dajem predstavniku Zajedničke komisije za ljudska prava na sjednici Doma naroda. Riječ dajem podnosiocu Izvještaja. Nije prisutan. ____________(?) [[nije uključen mikrofon]]
Zahvaljujem. Evo, uz dužno poštovanje dami, do sada je uvijek ukoliko je ministarstvo predlagatelj prijedlog zakona branio ili glavni tajnik ministarstva ili zamjenik ministra ili ministar. Ako nastavimo ovim pravcem moguće da nam se dogodi da na idućoj sjednici Doma naroda zakon brani viši samostalni referent u nekom ministarstvu za tople napitke, vidio sam da čak i to ima u ... institucijama, istina ne u ovoj. Moj prijedlog je, kažem uz dužno poštovanje i uvažavanje gospođe pomoćnice ministra, da mi ovo skinemo sa dnevnog reda dok ne bude ovde nazočan ili tajnik ministarstva ili zamjenik ministra ili ministar. Zahvaljujem.
Ima li još prijavljenih za raspravu? 21 Ako nema, evo stavit ćemo prijedlog gospodina Karamatića da se ovo skine sa dnevnog reda, mada imamo ovlaštenog predlagača na sjednici. Glasamo o prijedlogu gospodina Karamatića da se skine ova tačka s dnevnog reda. Glasanju je pristupilo 12 delegata – 9 glasova za, 2 glasa protiv, jedan suzdržan glas. Federacija BiH – 6 glasova za, 2 glasa protiv, 1 suzdržan glas, Republika Srpska – 3 glasa za, bez glasova protiv, bez suzdržanih glasova. Postoji opća većina, postoji entitetska većina. Konstatujem da je prijedlog gospodina Karamatića dobio potrebnu većinu i konstatujem da smo tačku 8. skinuli sa današnjeg dnevnog reda. Prelazimo na tačku devet, Ad. 9. Upoznavanje sa zaključkom Zajedničke komisije za nadzor nad radom Obavještajno-sigurnosne agencije Bosne i Hercegovine, broj: 03/2-50-1-18-2/17, od 18.10.2017. Dobili ste Zaključak Zajedničke komisije za nadzor nad radom Obavještajno- bezbjednosne agencije BiH. Otvaram raspravu. Da li se neko javlja za riječ? Gospodin Bariša Čolak. Izvolite.
Hvala gospodine predsjedatelju. Ja ću vrlo kratko, ovaj prijedlog je se trebao, zapravo ovaj Zaključak se trebao naći, ovaj, ili obavijest, na onoj prošloj sjednici, ali ne znam iz kojih razloga, vjerovatno tehničke službe nisu na vrijeme to dostavile. Inače, ovakav Zaključak je dostavljen i Zastupničkom domu Parlamentarne skupštine BiH, radi se o tome da je, naime po određenim odredbama kako Zakona o Obavještajno-sigurnosnoj ageniciji, tako i Poslovnika o radu ovog Zajedničkog povjerenstva propisano da ukoliko predsjedatelj ovog Povjerenstva koji silom zakona mora biti iz oporbe, bude spriječen voditi sjednicu mijenja ga prvi zamjenik. Ukoliko i on bude spriječen, onda ga mijenja drugi zamjenik, a ako to mjesto ostane upražnjeno, onda se odmah obavještavaju oba doma Parlamentarne skupštine. Dalje Poslovnik ne govori ništa, međutim, ovaj, očigledno da je ovdje došlo do određenih problema koji nisu vezani za naš Dom, nego za Zastupnički dom. Tamo je došlo do toga da zapravo nisu ispoštovane odredbe zakona koje govore o proporcijalnoj zastupljenosti, odnosno zastupljenosti stranaka po svojoj snazi u ovom Povjerenstvu. Evo, to je ono što sam ja htio vrlo kratko kazati. Mislim da bismo, evo, obzirom da će to, ovaj Zaključak dobiti i Zastupnički dom, ali, evo, možda ipak da ode određena informacija prema barem Kolegiju Zastupničkog doma, da se upozna da smo mi o ovome raspravljali, a sad je na Zastupničkom domu da napravi što bi, što zakon traži da treba napraviti. Hvala vam.
Hvala lijepo. Gospodin Sredoje Nović ima riječ. Izvolite. 22
Poštovani predsjedavajući, uvažene kolegice i kolege. Evo vidite današnje sjednice i nisam se javljao za riječ iz prostog razloga što, da ne bi danas opozicije, niti bi bilo ove sjednice, a niti bi bilo usvajanja bilo koje tačke dnevnog reda i zakona koji su na današnjoj sjednici. To mora dobro da se zamisle, ali ja mislim da oni više i neće se zamisliti, više misle o oktobru 2018., nego što misle o ovoj Bosni i Hercegovini oni koji su prije ravne gotovo, evo, tri godine, na jednom mjestu sjedili i dogovarali strategiju kako će formirati vlast i dobili, kako bi to kolege i kolegice rekli, naputke, ili mi kako bismo rekli, uputstva, ili nekako treće, i evo do čega smo mi, do kojeg apsurda smo mi došli. I neću dalje da uopšte govorim, jer to nije više ni tačka dnevnog reda, ali vratiću se ovom. Mi danas ovdje raspravljamo i uvaženi gospodin Čolak je rekao zašto Komisija za nadzor nad radom Obavještajne službe ne funkcioniše. Zašto? Da li uopšte mi možemo da vjerujemo da u jednom Domu, najvišem Domu ove zemlje, kažu i ne kažu, nego tako glasaju i tako se ponašaju, da izbace jednog člana Komisije iz najjače opozicione stranke i ne žele uopšte više da iz opozicione te stranke uzmu nekog drugog. Je li to nasilje nad ovom pravnom nazovimo državom, Bosnom i Hercegovinom? Je li to mi težimo na putu u Evropu? Ako je to put u Evropu, ja sam apsolutno protiv, to nije put u Evropu. Zašto to radimo, čemu mi to radimo? I naravno, te igre su mislile se nastaviti nekako drugačije, jel' da, ništa nama nije sporno, uzmu se iz nekih drugih stranaka, vladajućih, doduše sad su izgleda sve opozicione, pa onda možda to više neće biti ni važno, ovaj, ovih dana i ovih mjeseci, je li, i šta smo dobili? Naravno, i meni kao nekadašnjem članu te Komisije nije palo na pamet da sjediš tamo gdje se vrši pravno nasilje, i to vi svi dobro znate. Ne treba ovdje biti ni pravnik, ne treba ovdje biti ni sociolog, ne treba ovdje biti ni psiholog, svi mi to znamo da je to tačno. Niko ne mrda da se to ispravi. Zašto? Ja samo postavljam pitanje vlasti, zašto, i nama svima na kraju krajeva, zašto to radimo? Mi nismo ni danas htjeli kao opozicione stranke, bar iz Republike Srpske, niti da bojkotujemo, niti jedan od nas da ne dođe, niti da ne glasamo za ono što je danas ovdje, jer je to i suviše značajno i bitno, kako je rekao i kolega Raguž, za put, eventualno, u Evropu. I ja zato jesam i podržavam stav gospodina Čolaka da se mora ovo pitanje u najmanju ruku, hajde da kažemo, podsjetiti, evo neću ni jednu drugu ozbiljniju riječ da kažem, Predstavnički dom da se vrati u okrilje zakona, člana 18., Zakona o Obavještajno-bezbjednosnoj službi u kojoj se decidno kaže da moraju biti zastupljeni proporcionalno političke stranke u ovoj Komisiji. Evo, toliko. Hvala.
Hvala lijepo gospodine Noviću. Nemamo više prijavljenih, gospodin Dragutin Rodić. Izvolite.
Uvaženi predsjedavajući, dame i gospodo. Evo, na osnovu ovoga što je govorio predsjedavajući Kluba srpskog naroda, ja predlažem u ime Kluba sljedeći zaključak ovom visokom Domu: – Dom naroda konstatuje da Zajednička komisija za nadzor nad radom Obavještajno- bezbjedonosne agencije BiH nije konstituisana u skladu sa članom 18. stav (4) Zakona o Obavještajno-bezbjedonosnoj agenciji. Citiram – članovi Komisije kandiduju se u skladu sa 23 principom proporcionalne zastupljenosti političkih stranaka u Predstavničkom domu. Zaključak se dostavlja Predstavničkom domu na upoznavanje.
Hvala lijepo. Možemo li dobiti taj Prijedlog zaključka Vaš? Nemamo više prijavljenih. Mi se trebamo izjasniti oko ovog zaključka Zajedničke komisije nad radom Obavještajno- bezbjednosne agencije, a prije toga ćemo se izjasniti o Prijedlogu zaključka koji je predložio gospodin Dragutin Rodić. Pristupit ćemo glasanju. Jeste li trebali nešto gospodine Genjac?
nije uključen mikrofon
Evo sad ga je pročitao upravo, mogu ga ponoviti – Dom naroda konstatuje da Zajednička komisija za nadzor nad radom Obavještajno-bezbjednosne agencije BiH nije konstituisana u skladu sa članom 18. stav (4) Zakona o Obavještajno-bezbjednosnoj agenciji. Članovi Komisije kandiduju se u skladu sa principom proporcionalne zastupljenosti političkih stranka u Predstavničkom domu, ćirilica je pa malo teže ide. Zaključak se dostavlja Predstavničkom domu na upoznavanje. Pristupit ćemo glasanju. Prisutno je 12 delegata – 9 glasova za, 1 glas protiv i 2 suzdržana glasa. Federacija BiH – 6 glasova za, 1 glas protiv i 2 suzdržana glasa, Republika Srpska – 3 glasa za, bez glasova protiv i bez suzdržanih glasova. Postoji opća većina, postoji i entitetska većina. Konstatujem da je Prijedlog zaključka gospodina Rodića dobio potrebnu većinu i bit će dostavljen Predstavničkom domu na informaciju. Mi ćemo sada pristupiti glasanju o primanju k znanju Zaključka Zajedničke komisije za nadzor nad radom Obavještajno-bezbjedonosne agencije BiH. Glasanju je pristupilo 12 delegata – 12 glasova za, bez glasova protiv, bez suzdržanih glasova. Federacija BiH – 9 glasova za, bez glasova protiv, bez suzdržanih glasova, Republika Srpska – 3 glasa za, bez glasova protiv, bez suzdržanih glasova. Postoji opća većina, postoji i entitetska većina. Konstatujem da smo usvojili inicijativu, ne, ne, samo momenat, usvojili smo, dakle, Zaključak Zajedničke komisije za nadzor nad radom Obavještajno-bezbjednosne agencije i primili k znanju. Prelazimo na tačku deset, Ad. 10. Incijativa za organiziranje posebne tematske sjednice na temu „Rad pravosudnih institucija vezanih za procesuiranje ratnih zločina“ – podnosilac: delegatkinja Ljilja Zovko 24 Dobili ste incijativu za organiziranje posebne tematske sjednice na temu „Rad pravosudnih institucija vezanih za procesuiranje ratnih zločina koju je podnijela delegatkinja Ljilja Zovko. Riječ dajem podnositeljici incijative, gospođi Zovko. Izvolite.
Hvala lijepo predsjedatelju. Pa, evo, ovo je jako važna tema u ovim teškim trenucima u kojima se nalazi Bosna i Hercegovina i smatram da je jako bitno jednu tematsku sjednicu odraditi i ovom prigodom javnosti, ovaj, da zna, pa da sve institucije i svi zainteresirani da se jave, evo, Klubu hrvatskog naroda, ili pripreme za ovu tematsku sjednicu, a mi ćemo se, naravno, potruditi i pripremiti materijale, i Dom, i institucije, i svi zainteresirani. Hvala.
Hvala lijepo. Otvaram raspravu. Riječ ima gospodin Martin Raguž. Izvolite.
Samo zbog stenograma, ovo je incijativa Kluba izaslanika iz reda hrvatskog naroda, a ne pojedinačna, koju je u ime Kluba iznijela predsjednica Kluba. Mislim da to treba ući u stenogram.
U redu. Ako je nešto do mene izvinjavam se, mada ja sam dobio ovako kako je pročitano maloprije. Da li se još neko javlja za riječ? Gospodin Mario Karamatić. Izvolite gospodine Karamatiću.
Samo mala dopuna na ovo što su uvažena kolegica Zovko i kolega Martin Raguž rekli, znači, ne da se jave samo u Klub hrvatskog naroda, znači incijativa je za tematsku sjednicu – Rad pravosudnih institucija vezano za procesuiranje ratnih zločina, znači bez ograničenja, od općinskih sudova, do Haškog tribunala. Ja pozivam sve branitelje, bez obzira u kojoj su vojsci bili, da se jave i u Klub srpskog naroda i u Klub Bošnjačkog naroda, jer ja vjerujem da među sva tri naroda ima onih koji misle da postoje politički dirigirane optužnice, da postoje oni koji su manje pogodni nekome u nekom trenutku, bilo pa ih pustilo za vodu, da je neko dobio puno više nego što je trebao, a da je neko oslobođen, a da nije bio trebao i mislim da je vrijeme da se u ovom Domu obavi jedna sveobuhvatna rasprava. Teško da ćemo se na njoj usuglasiti ko je zločinac a ko je heroj, ali možemo mi te stvari istjerati na čistac. 25 Hvala.
Nemamo više prijavljenih, možemo zaključiti raspravu po ovoj tački dnevnog reda. Sad ćemo postupiti glasanju o ovoj incijativi. Glasanju je pristupilo 12 delegata – 8 glasova za, bez glasova protiv, 4 suzdržana glasa. Federacija BiH – 5 glasova za, bez glasova protiv, 4 suzdržana glasa, Republika Srpska – 3 glasa za, bez glasova protiv, bez suzdržanih glasova. Postoji opća većina, postoji i entitetska većina. Konstatujem da smo usvojili incijativu za organiziranje posebne tematske sjednice za temu „Rad pravosudnih institucija vezanih za procesuiranje ratnih zločina“. Mi smo s ovim iscrpili dnevni red današnje sjednice. Gospodin Arnaut me još jednom upozorava da je on u vezi sa tačkom 3. bio ovlašteni predlagač od gospođe Maja Gasal- Vražalica. Nažalost bio je odsutan iz sale kada se Dom izjasnio o tome da se ova tačka skine s dnevnog reda. Mislim da se ne radi ni o kakvoj hitnosti, mi ćemo to tretirati na prvoj narednoj sjednici, ovo što se dogodilo danas. Ja vam se zahvaljujem na prisustvu, na konstruktivnom radu. O datumu naredne sjednice bićete naknadno obavješteni. Hvala lijepo. Sjednica završena u 15:30 sati.